Menara Condong Teluk Intan

Menara Condong Teluk Intan (Cina: 安顺斜塔) ialah sebuah menara jam condong di Teluk Intan, Daerah Hilir Perak, Perak, Malaysia. Ia merupakan persamaan Malaysia bagi Menara Condong Pisa. Ketinggiannya ialah 25 m (82 ka) dan, dari luar, ia kelihatan seperti sebuah bangunan lapan tingkat, walaupun di dalamnya ia sebenarnya terbahagi kepada tiga tingkat. Sejarah Menara ini dibina untuk menyimpan air semasa musim kemarau, sekiranya berlaku kebakaran serta untuk menunjukkan waktu. Ia dibina di bawah kontraktor Leong Choon Chong pada tahun 1885 tetapi telah dituntut oleh seorang warga British, Neol Danison, dan kemudian oleh pihak Jepun semasa pendudukan mereka di Tanah Melayu pada tahun 1941 apabila mereka menggunakannya sebagai menara tinjau. Selepas negara mencapai kemerdekaan pada tahun 1957, menara ini menjadi monumen kebangsaan rasmi. Reka bentuk Struktur gaya pagoda ini sangat dipengaruhi oleh seni bina Cina, kerana majoriti penduduk pekan ini pada masa itu adalah berbangsa Cina. Setiap tingkat berketinggian 5 meter dan terdapat sejumlah 110 anak tangga dari tingkat bawah ke puncak menara. Tangki air tersebut, yang setinggi 5 meter dan sedalam 18.36 meter padu, terletak di tingkat tiga dan diperbuat daripada keluli. Tapak asasnya berdiameter 13 meter dan menirus kepada diameter 8.2 meter di puncak menara. Kecondongan Punca menara ini condong adalah disebabkan oleh struktur tanah lembut tempat ia dibina, serta bebanan air di dalam tangki air tersebut, yang menyebabkannya condong ke arah barat daya. Bacaan lanjut Zabidin Haji Ismail (2013). Menara Condong Teluk Intan. Kuala Lumpur: Institut Terjemahan dan Buku Malaysia. ISBN 9789674300470. LCCN 2012332809. OCLC 832699056. OL 25446772M. Lihat juga Senarai tarikan pelancong di Perak Rujukan Templat:Malaysian historical architectures and sites